經數: 一六三八

經名: 集諸法寶最上義論卷上

頁數: 一五一

上       欄

作如是說

貪等煩惱一切染法. 若解脫者是無盡相. 若

能了知煩惱自性本來淸淨. 勝義諦中脫無

所脫. 若欲眞實觀如來者. 當觀如來解脫所

生. 不從因生不從緣生. 非有相生非分別生.

遠離一切名言差別. 非色相非色. 眞如乃至

非識相非識. 眞如非晦非明. 非卽非離. 非見

非知. 離諸識法非所了別. 不於一切識法中

住. 若能如是觀如來者. 名爲正觀. 若他觀

者. 名爲邪觀. 以邪觀故彼不能見如來眞實.

此中所說如實義者. 離有離無. 非性非無性.

如是名爲眞見如來. 無垢稱經中作如是說

華嚴經中有一天下. 問妙吉祥菩薩言. 云何

實語不實語. 一切煩惱云何調伏. 妙吉祥答

言. 如人夢中見彼大蛇. 是人雖見非毒所害.

煩惱雖生而無實性. 是性淸淨而自調伏. 此

爲實語非不實語

又海慧菩薩問不思議梵天言. 法本無證及

無所說. 云何有佛及諸佛法. 不思議梵天答

言. 若佛如來出興於世. 及彼演說諸佛法分.

若有若無本自如是. 本來無說亦無所證. 無

說故無聞. 無證故無得. 但爲衆生煩惱業生

諸果報性引生諸佛大菩提心. 住諸菩薩悲

心境界. 若諸衆生煩惱等性能自調伏. 所有

諸行而不常行無心無願. 彼煩惱性悉淸淨

者. 諸佛亦復無證無說

又善財童子言. 當知諸法皆悉如幻. 我於幻

中而心解脫. 如是等義華嚴經說

當知諸法如幻如夢如陽焰如聚. 沫如乾□

中      欄

婆城. 三界一切法從識心所生. 心如幻故三

界如幻. 若有一物有實體者. 此說幻喩理不

相應. 三摩地王經中作如是說. 如上諸義諸

經中說

復次我今依經略釋餘義. 如妙吉祥菩薩言.

菩提者不可以身得. 不可以心得. 若無心卽

無身. 身心離故無爲無作. 如幻如化. 若如是

說爲菩提者. 諸佛說此是爲菩提無生亦復

無滅. 不一不異非此非彼. 諸佛如來咸作是

說

又復譬如世間一切種子而能生. 長一切芽

莖. 若無種子芽莖不生. 釋迦菩薩坐菩提場

成等正覺. 其義亦然. 但從緣法而生起故. 雖

有所證而無其實. 此卽說爲遊戱神通. 是故

當知. 無有外法. 諸佛如來亦無有性. 是故離

識實無一法. 若離識者法不生故. 若心能生

心卽無生. 若法所生法亦無生. 以是義故. 諸

佛如來於無生心中說菩提義. 佛說識心能

生菩提. 亦非識心而能生故. 何以故. 識性空

故妙吉祥所說是最上眞實. 於自佛境界中

如實而說. 又復諸法皆從緣生. 而彼所生亦

無自性. 是故諸法皆悉如幻如幻之言. 是如

實說. 慈氏菩薩現住如幻三摩地中. 是故世

尊於是三摩地中與授其記. 爲表示故. 又復

世尊於無數經中宣說諸法從識所現. 離生

離滅. 非有相非攝藏. 無起作無止息. 不有不

無. 非常非斷. 當知智性皆悉如幻. 肉復諸法

下       欄

有所分別. 若有執著斷常語者. 彼非正行佛

不許可. 若知諸法非斷非常. 彼正相應. 說名

眞實. 於自分外無法可著. 亦無有法是心所

對. 雖於諸法說種種句. 但隨諸法爲表了故.

當知自識而非他識. 於其外義而無少法所

可樂欲. 自識無性他識無性. 於自於他亦無

異性. 彼眞實智離有離無. 當知我識亦復非

有補特伽羅蘊語所攝. 是故應故一切佛一

切法皆自分有. 若離自分心不可得卽此所

說離有離無. 是甚深義. 諸佛皆說此微妙法.

遠離一切取著分別. 離此亦復無別所說. 諸

迷謬者若著於有卽有善惡界趣二種差別.

若著於無卽無其想刹那生起. 是故著有著

無俱不相應. 諸佛如來悲心方便宣說此義.

謂一切法離有離無. 如是所說是最上句. 是

故此說諸法眞實. 法無著性非諸所觀. 彼無

著性離有離無. 若如是知. 是大智者. 當觀虛

空無增減無分量無邊際. 卽此虛空出生一

切. 淸淨識心亦復如是. 此心無心一切出生.

又如淨摩尼寶. 彼無心故映現一切. 或有問

言. 云何分位而無能取. 若彼虛空無作邊者. 量

無作邊故卽無能取. 若彼虛空無作邊者. 量

云何得. 當知一切衆生等虛空界無所增減.

若一切有情. 及一切方分. 一切種類. 一切形

相. 一一分別. 是中實無一性有所生起. 以是

義故非一性非多性. 一多中間而亦無性. 若

言一性定有所得. 卽種種性而有差別. 有差

別性卽分別生. 是故一性多性是性平等. 若

經數: 一六三八

經名: 集諸法寶最上義論卷下

頁數: 一五二

上       欄

於外義無所取著. 於智亦復而無所得. 若於

外義無所取著. 於智亦復無所生起. 若知識

心離諸有相. 而彼外法有何分量. 若知識心

是諸有相. 而彼外法有何分量. 是故應知於

彼外法實無一性而可生起. 如夢等法無實

作用. 若言諸法是此此無自相. 若言諸法是

彼彼亦無實若於自心有所了知. 卽此自心

亦復無實. 若如實知者名覺了識相. 若有一

切[&FFFF]#重分別心起. 當知皆是煩惱差別所生.

若能了煩惱性離分別心. 卽生死涅盤二俱

淸淨. 此淸淨性卽諸法性. 是性亦復名爲眞

如. 名爲實際. 亦名爲空. 是諸性中若染若淨.

實智所觀皆悉平等. 或有問言. 於一切法中

何者是不壞. 應如是答. 諸法自自因不壞. 云何

不壞. 不壞因性故. 若法有性. 若法無性. 不離

自性. 於二義邊何□安立. 若諸法因及諸作

用有所壞者. 於一切處理不相應. 諸法實性

云何隨轉. 謂彼實性無所住故. 諸法無性云

何有因. 離因亦復無所住故. 又諸法實性而

無所壞. 卽壞之名亦復無住. 此中亦無差別

因性. 彼壞滅性無分位故. 諸法眞實是常住

性. 彼常住性非無常性. 若離實性別義作用

理不相應. 然諸物性而亦不減. 又非無常性

是眞實性. 眞實性中而有何義. 是所作用無

差別性不可分別. 彼一切常遍一切處又非

無常性是眞實性. 眞實性中相云何得. 諸不

眞實此云何立. 諸別異性此云何現. 是故非

無常性應如是知. 又復當知. 無常性者於物

性中自類而轉. 聚類所現差別因故. 所欲爲

中      欄

因而生起故. 若或以彼諸無常性. 而於此中

爲決定說. 與唯識義理不相應. 彼無常性無

決定故若法不壞亦非不壞. 有法刹那而生

起故. 若言不壞者. 何名無常性. 若非不壞者.

又何名因性. 過去未來法亦如是. 皆無物性.

定實分別諸法隨轉. 隨其分位此復何因. 謂

無住故. 諸有爲中現前事滅. 卽彼後事還復

生起. 前不可分別引生後分. 後不可分別從

前分生. 若言諸彼有所得. 卽於此中起分

別因. 若言諸法彼有所得. 卽於彼中起分別

因. 過去未來無亦然. 是中不應有所. 分別

刹那法中可說有壞不壞義邊非刹那法. 若

於彼因如是了知. 前後中際不可分別

集諸法寶最上義論卷上

集諸法寶最上義論卷下

善寂菩薩造

西天譯經三藏朝奉大夫試光祿卿

傳法大師賜紫臣施護奉    詔譯

復次今說生住異滅. 此之四相刹那刹那有

所轉故. 不相應相而無其實. 於不相應無實

相中. 不可起二分別. 不可說一時. 不可說異

時. 一時異時無生起故. 又不可說無時. 理相

違故. 若說壞時. 壞卽不生故. 是故當知. 生時

無住. 住時亦復而無所得. 彼無住性. 云何有

滅. 彼生與住說名爲異. 若本無生云何有住.

若法無住卽云何得. 以無生故及無住故. 於

下      欄

何義中而說有滅. 若法有住於住法中可說

異性. 法旣無住何有異性. 無異性中不應分

別. 當知異性而非住性. 實無一性而可分別.

是故諸相及分別心. 此爲二種. 若無者相卽

無分別. 若彼諸相若分別心有分別者. 二俱

分別. 如實義者無相無分別. 生住異滅若有

性者. 於一切時一切處一切法初中後分不

可安立. 若能如是如理思惟者. 佛說是人名

爲大智. 初分中分後分諸性. 於三分性中實

無一性有所生起. 是故諸非一性非多性.

一多中間俱無所得. 若一切法離一性離多

性. 卽常與無常無所分別. 是故非無常非非

無常. 不應於中起二分別. 當知初分中分後

分. 不俱時生. 不俱時有. 如他人性卽自所

無. 若自體性. 他云何有此中所說自性尙無.

他性何有. 是故自亦無性他亦無性. 當知一

切法所行所作不 因性. 若壞不壞非心所

思. 不可分別. 初中後分如實思惟. 皆無爲相

無別異相. 不應分別彼彼諸法各各種子彼

各各性. 一一不離智種子生. 刹那刹那時分

轉易. 是故彼彼一切法性. 云何心能思惟生

起. 一切法中差別事相. 當知無因亦無差別.

諸法本來無所造作. 雖作用相續當何有實.

是故所知諸法及能知者. 是二於刹那中不

能和合. 彼如是性實無能取. 是中無所有亦

無所得. 當觀諸法生已[&FFFF]#壞. 若法不壞卽非

生法. 以法壞故而無所得. 彼不壞者是常住

性. 卽常住性彼亦復離. 卽離之言是中亦離.

若如是知. 卽了諸法彼差別性. 是常住因. 無

經數: 一六三八

經名: 集諸法寶最上義論卷下

頁數: 一五三

上     欄

差別性亦復如是. 諸有爲法卽生卽滅. 故名

無住. 若有住者應有所得. 以無住相無所得

故. 彼無住法是故相應. 一切行中諸差別行.

若彼彼性有所得者. 於無差別行云何對治.

是故差別行中無性可生

復次當知. 眼等諸識有現量性. 大牟尼師親

所宣說. 若離現量性別取量非量者. 彼於此

中當云何得. 世間所有先所作事皆無所依.

如諸所作無作用性. 若彼如是諸現前事. 如

其現前亦無所成. 是中若有所行及非所行.

[&FFFF]#諸作用義皆相違. 是故一切無實作事皆

如虛空. 常與無常俱不可執. 當知諸法皆從

緣生. 雖生亦無少法可得. 緣如幻故所生如

幻. 卽彼如是出生諸法. 以是義故. 諸法無性

亦非無性. 此如是義. 正等正覺如實宣說. 當

知一切法無著無□. 於大乘中此眞實說. 如

是了知. 卽菩提心本來平等. 十方三世一切

如來. 如實知故出生方便. 宣說一甚深法

門. 如其所應名言分別. 是故各各宣說表示

唯識法. 雖有所說而常眞實. 彼彼諸法皆悉

如幻. 由如幻故不可尋不可伺. 不可知無表

示無攝藏. 若離如是等卽知眞實. 以知眞

實故而菩提心速得解脫. 若菩提心如是解

脫卽諸佛亦然. 衆生亦然. 生死亦然. 涅盤

亦然. 法界亦然. 是故佛與衆生二平等. 生

死涅槃亦復平等. 若於此中如是如實了知

是義. 佛說此爲諸佛菩提. 乃於一切所行所

作悉能成辦. 此所說義是第一義. 離此無別

中        欄

有第一義. 此第一義攝一切法. 是不思議眞

實語行. 離有離無. 非智非愚. 非少非多. 無相

無性. 無所照達. 智不可知. 識不可識. 不卽自

性不離自性. 無取無捨離取捨相. 從如實智

之所出生. 隨所出生. 隨所言說. 無取相無攝

藏. 非心所思. 不可知故. 非眼所見. 不可見

故. 何以故. 心無自性故. 由心無自性卽一切

法無自無他. 以無自他二種差別. 卽一切法

自性相應. 無生無滅. 無集無散. 非智非愚. 無

有少法. 有所表示. 有所照達. 當知彼彼菩提

種子. 而彼彼相爲表了故. 若能於彼彼相觀

無我者. 菩提種子無所生. 諸菩薩摩訶薩

自性眞實. 以善方便出現世間. 起大悲心示

有所證. 而諸菩薩自性眞實無生無滅. 當知

識法遠離疑惑. 無有少法而可生起. 我我所

空. 而無有相顯了表示. 識相光明而無自性.

然光明性彼性自常. 是故我相性者無有光

明. 無光明中云何可說有光明相. 如諸光明

而能破暗. 然暗與明不近不合. 不近故明何

能破. 不合故暗何所破. 若明暗相遠又俱無

所得. 是故當知. 明能破暗不卽不離. 不可

於中定實分別. 暗雖有破無能破法. 彼能破

法無別分量. 何以故. 破名無住故. 由此應

知. 彼一切法因緣和合而有所生. 以緣生故

如幻而成. 如幻法中彼癡暗等亦非煩惱. 但

爲智障而不了故離識分別. 亦非光明有所

生起. 是二實性俱無分別. 此中見邊而實無

得

復次當知. 觸作意受想思欲勝解念定慧. 如

下      欄

是等心所有法. 彼彼皆是菩提之相. 而彼一

一自性淸淨. 若或有法非菩提相者而於自

體理不相應. 當如虛空自性淸淨. 而彼智性

亦然淸淨. 若知我相實無所有. 卽彼識心亦

復無生. 若識無生者彼一切法當云何有. 是

故應知. 諸法皆從眞實所生. 諸法因緣和合

卽生. 雖生無實而無所有. 諸法如幻. 識心如

幻. 緣亦如幻. 由如是故識從緣生. 常知智性

亦復如幻. 無所分別無所了知. 諸法自相非

智所知. 但有言說皆不相應. 此中若能離諸

分別. 若生若滅皆悉遠離. 緣生如幻. 所生亦

如幻. 云何如幻中而實有生. 當知識心彼如

幻故智亦如幻. 智如幻故所知亦如幻. 智與

所知俱如幻故生法亦然. 生法如幻故諸法

亦然. 如人見彼幻所作象. 如其所生卽有三

事. 世間諸行亦復如是. 如其所生. 亦有三

事. 若於此心有所見者. 卽有言說及所作事.

若了無心卽無所思. 無心無思. 法云何有. 若

有我相及有我所可說有見. 無我我所當云

何見. 彼菩提相亦云何證. 此無我相如是應

知. 一切幻法而無所有. 如幻現說名爲有.

有性無性彼自性性. 此性無著一切處現. 若

法是有卽不應有. 此無亦復現前有實. 是故無

生亦無攝藏. 由此應知. 若法言有不如是有.

若不如是有卽應是無. 此中言有又不可定

記. 法界自性應如是說. 若諸色法是實有體

於第一義然無所有. 是故此中諸所作事. 皆

從幻化分別起故. 若法有性若法無性. 本自

經數: 一六三八

經名: 集諸法寶最上義論卷下

頁數: 一五四

上       欄

如是. 若非有性若非無性亦復如是. 有性無

性自性相應. 性與無性非心分別. 若有說言

諸法是一一無自性. 若有說言諸法是異異

無自性. 一切法中無自性性說不可得. 所有

諸佛 三世轉. 普令世間一切衆生盡得解

脫. 而諸佛界無增長因. 彼彼亦復無增長性.

眞實性中諸佛常有. 當知一切法四種分別.

所謂若有落無量二非二. 世間如幻心亦如

幻. 云何無說而有所說. 一切法空離諸所著.

空亦不離彼眞如性. 是中不應戱論分別. 以

是義故諸法無性. 應如是說. 當知諸佛正等

正覺. 非性非無性. 性與無性皆離著故. 此卽

非空亦非不空. 空有中間亦無所立. 是故一

切法無生無性. 以無生無性故隨諸有相處

處表示. 然其執相義無所得. 無實取性. 是卽

眞實. 諸法無生亦復無滅. 彼一切法皆同一

相. 此中如是同一相故. 卽一切法無染無淨.

若言諸法有生有滅. 當知皆從煩惱種子虛

妄生起. 若說諸法爲無生者. 彼說名爲斷見

增語. 若說諸法爲無滅者. 彼說名爲常見增

語. 是故應知諸法離言. 不可說生不可說滅.

一切法中若生若滅. 實無少法而有所得. 若

能離彼二種增語. 卽一切法非斷非常. 有性無

性性自眞實. 此中無有少法是所得相.  無有

一事而實可轉. 諸法雖生而無所有. 是中亦

復無實境界. 智如虛空離諸有相. 智與虛空

皆悉平等. 當知一切差別分別爲煩惱網□

淸淨性. 眞如無相離諸所緣. 自性淸淨有大

光明. 是故當知. 諸佛世尊本眞如性. 是爲佛

中     欄

寶. 以淸淨因示淸淨法. 開生正解自性任持.

是爲法寶. 指眞實道自體相應. 是爲僧寶. 如

是三寶皆無爲相. 非蘊等法. 無所集無所有.

無有相無分別. 是故諸佛世尊住勝義諦. 從

如實道如實而來. 故名如來. 如實了知無我

等法. 是故現諸色相及功德法. 從初發心修

諸勝行得不退轉. 乃至最後一生補處成等

正覺. 此所因者. 從無垢眞如現諸佛身. 此所

現身是方便生. 宣說諸法然無說相. 何以故.

無性無所有故. 識心淸淨. 是識卽有諸所作

事亦如是現. 雖現無取而亦無說. 以勝義諦

不可取不可說故. 卽此無取及無說. 性體自

眞實亦不可說. 以不可說卽無分別. 無分別

性是勝義諦. 於勝義諦中隨事分別所有所

有諸法聲. 如是如是諸法說彼彼諸法無說

相. 諸法法性皆平等. 諸法無我亦無自性. 有

性無性彼彼自性離有離無. 而不可取亦不

可說. 此中如是若有若無. 語義甚深離相而

說. 諸法無證相. 此名正等覺. 諸法離說相.

是名眞實說. 無生亦無滅. 諸法甚深義. 各各

諸境界. 無我而無轉. 外法不可轉. 外法不可

取. 施戒等諸法雖說而無相. 是故於一切法

無所取相. 卽無所著. 此中亦復無別作用. 設

有所作相中法無增無減. 若於諸法虛妄分

別. 當知彼心執相中轉. 起彼心故. 是愚癡者

著煩惱性彼非解脫. 若不起彼虛妄分別. 諸

所作事皆悉寂靜. 彼能如實而得解脫. 無分

別故心性常寂. 是故諸法從緣而生. 雖有所

下       欄

生說名爲空. 當觀自法而無有相. 正等正覺

作如是說. 當知諸法無集無散無自無他. 無

有小法取相可得. 如初亦如後初後相應. 而

彼眞如性光明照. 若能照達彼眞如性. 諸法

緣生現而無□. 如幻亦如後初後相應. 而

說大乘出生. 當知一切法若生若滅. 非尋伺

道而能知故. 何以故. 諸語義邊無所著故. 彼

眞實性不可知故. 是故現前無所取著. 智者

如實離諸言說. 彼分別心說名爲網. 離分別

故卽得解脫. 彼解脫心如空平等. 如是所說

是甚深法. 若於此中如實信解. 是大智者. 彼

信解心與三界等. 是心淸淨離諸塵垢. 復能

遠離一切染著. 卽於諸法無取無捨. 一切執

著愚癡皆悉遠離. 彼能獲得十種自在. 彼於

自法覺了實性. 無自性中亦無所住. 於諸法

中如實信解. 如所信解如實而住. 譬如虛空

周遍無缺. 彼一切法圓滿出生亦復如是. 是

法平等普遍一切. 是中無法若來若去. 無來

去故諸法現前. 知□義者通達佛敎. 一切生

法悉無所著. 異此亦復無別有法. 此是大乘

諸法要道. 最上甚深如實而轉. 識心淨故一

切無著. 與一切法理不相違. 是故當知. 一切

執心盡處有法. 彼法甚深非智所觀. 非所了

知. 有無二處俱不可立. 以是義故. 諸佛菩提

無能證者. 無所證處. 菩提法中無所安立. 若

能如實證自佛者. 與一切法而自相應. 諸法

無因亦無所作. 諸愚癡者思惟分別. 若執無

因又復不能集諸福事. 起染著心感惡報.

是故智者. 於此甚深微妙法中. 如實信解尊

經數: 一三六九

經名: 提娑菩薩破楞伽中外道小乘四宗論

頁數: 一五五

上     欄

乘恭敬. 卽得無量上福聚. 是名眞實修大

乘者. 是故若人覺了此道. 是如實道. 是無著

道. 最上最勝. 而能發生淸淨信者. 諸佛稱讚.

有諸無智邪見外道. 不能捨彼諸執著心. 此

甚深法不應爲說. 若爲說者理不相應

我所稱讚最上法   初中後善理相應

總攝最上眞實句   甚深微妙不思議

集諸功德量無邊   普施一切衆生界

集諸法寶最上義論卷下

提婆菩薩破楞伽經中外道小乘

四宗論

提波菩薩造

後魏北印度三藏菩提流支譯

問曰. 外道所立四宗法非佛法者何者是. 答

曰. 謂一異俱不俱. 問曰. 云何言一異俱不

俱. 答曰. 有諸外道言. 一切法一. 有諸外道

言. 一切法異. 有諸外道言. 一切法俱. 有諸

外道言. 一切法不俱. 是諸外道於虛妄法中

各各執著. 以爲實有物故. 問曰. 何等外道

說一切法一. 答曰. 言一切法一者. 外道僧□

論師說. 言一切法異者. 外道異世師論師說.

言一切法俱者. 外道尼□子論師說言一切

法不俱者. 外道若提子論師說. 問曰. 云何

僧□人說一切法一. 答曰. 僧□外道言. 我覺

二法是一. 何以故. 二相差別不可得故. 問

中       欄

曰. 云何二相差別不可得. 答曰. 如牛馬異法.

二相差別可見可取. 言此是牛此是馬. 而我

離覺我不可得. 離我覺不可得. 如我經中說.

我覺體相火與熱. 二法差別不可得. 問

曰. 云何差別不可得. 答曰. 彼法不可說異故.

譬如白疊不可說言此是白此是疊. 二法差

別如白疊. 一切法因果亦如是. 問曰. 云何

毘世師外道說一切法異. 答曰. 所言異者. 我

與覺異. 何以故. 以說異法. 問曰. 云何名說

異法. 答曰. 如說此是白此是疊. 此是我此是智

故. 問曰. 有何差別彼法不可說一. 答曰. 譬如

白疊此是白此是疊. 如是一切因果各異. 不

可說一故. 問曰. 云何尼乾子說一切法俱.

答曰. 言一切法俱者. 如我與覺不可說一不

可說異. 復有異義可說一可說異故. 問曰.

云何不一不異亦一亦異. 答曰. 如我與命用

相有異方便異故言. 如貪瞋癡等得言有異.

譬如燈明得說言一得說言異. 以有此有彼

無此無彼. 得言一. 燈異處明異處. 故得言異.

如燈明因果白疊一切法如是. 如是說一

亦得說異. 故言俱也. 問曰. 云何若提子外

道說一切法不俱. 答曰. 不俱者. 謂一切法不

可說一不可說異. 以二邊見過故. 以說一異

俱論師等皆有過失故. 智者不立如是三法.

問曰. 云何過失. 答曰. 若離白別無疊者. 白滅

疊亦應滅. 若異白更有疊者. 應有疊非白有

白非疊. 是故一異俱等法我俱不立. 雖然一

異俱等一切法不可得言無. 答曰. 此諸外道

下      欄

虛妄分別. 是邪見相非是智相. 皆是不善.

此義云何. 又一等法虛妄分別. 以不得言卽

彼法. 彼法一不得言甁. 甁一以甁共. 疊一以

甁相異疊相異以異法離異法. 異法不得一

不得異. 以異法不成異法. 以異法不得言異

法. 若二法說一說異. 彼二法應說一應說異.

若不說一不說異者. 此是虛妄分別. 若彼二

法是一者. 不得言彼法是異. 若無二者云何

言一. 以彼法相待成故依世諦虛妄分別. 第

一義諦中無彼外道虛妄分別戱論過故. 此

是總答四種外道邪見之相

自此已下別答四義. 如是一一觀察迦毘羅

憂樓□等外道虛妄分別義不成就. 此義云

何. 言一切法一者. 此義不然. 以滅應滅. 不

滅不應滅. 俱滅俱不滅此義云何. 汝向說我

與覺相差別不可得如白疊. 我破此義. 何以

故. 以此義不與諸經論相應故. 汝說諸法差

別不可得者. 此義不然. 如手爪彼法二相差

別不可得故. 此明何義. 如爪指掌名之爲

手. 若異此法手不可得. 如是白疊一不可得.

何以故. 無異法故. 我覺一不可得. 如是白疊

一不可得如手與指掌. 若此滅者彼亦應滅.

此義云何. 若白滅者疊應滅故. 如截手卽截

指掌. 汝意若謂白滅疊不滅者. 此義不然. 若

疊不滅白亦不應滅. 如截於手指掌應在如

截指掌手亦應在故. 汝意若謂靑黃赤等唯

滅白色不滅疊者. 云何言一. 若不爾者靑黃

赤等色不應滅. 不爾疊不滅者靑黃白等色

經數: 一六四○

經名: 提婆菩薩釋楞伽經中外道小乘涅槃論

頁數: 一五六

上     欄

亦不應滅

問曰. 疊亦如是覆白色而不滅白. 此義云

何. 答曰. 疊亦如是覆疊而不滅疊. 又此義不

然. 洗疊已還見白色故. 疊亦如是. 覆疊不滅

疊. 是故白卽是疊. 疊卽是白. 若疊滅者靑黃

赤白等色云何見. 若汝意謂白滅覆非滅疊

應滅覆疊不應滅白. 若爾有法滅覆有法不

滅不覆. 云何言一. 是故一義不成. 已答外道

僧□論師一切法一竟

問曰. 迦那陀外道論師言一切異者. 我與

覺異. 以說異法故. 此是我此是覺. 如白疊此

是白此是疊故. 答曰. 此義不然. 以無譬喩故.

如人說言. 此是手此是指掌. 彼人雖說此語

不能說異法. 是故不得言我覺異. 如白疊以

見世間有二種差別故. 一者相二者處. 相差

別者. 色香味觸不異相有異相故. 處差別者.

如穀豆等有白疊不異相有差別. 如彼色香

味觸. 若不爾者有四種過. 此義云何. 白滅

疊亦滅. 如彼色香味觸. 譬如火和合燒甁成

赤色已又爲靑色. 香味亦爾. 若不爾者色香

味觸亦不應滅. 如彼白疊異不可得. 若白滅

者疊亦應滅. 疊不滅者白亦不應滅

問曰. 此義不然. 依彼法有此法. 譬如晝壁依

壁有晝. 壁滅晝亦滅. 晝滅壁不滅. 我白滅

疊不滅義亦如是. 答曰. 汝此譬喩事不相似.

壁是先有晝是後作. 而彼白疊起無前後. 不

可得言此白先有疊是後作. 已答外道衛世

師論師一切法異義竟

問曰. 尼□子外道論師言一切法俱. 迦毘羅

中       欄

等論師皆有過失. 以說一異故. 是故我說俱

而不俱. 譬如燈明. 有此有彼. 有彼有此. 無

此無彼. 無彼無此. 如有燈有明有明有燈. 無

燈無明無明無燈. 異者能照所照. 以燈異處

明異處. 是故說異. 如我覺白疊等. 亦得說一

亦得說異. 譬如白於疊中別處不可得言此

是白此是疊. 如世間此是牛此是馬等. 白疊

不爾. 是故我不說異亦不說一. 若一者白滅

疊應滅. 又若一者亦不應說赤疊黑疊等. 是

故我言得說一得說異. 此義云何. 答曰. 此義

不然. 如向說僧□毗世師等過失. 與此無異.

以何等義僧□一如向說. 以何等義毘世師

毘如向說. 云何向說. 如向說言. 燈明一者燈

卽是明. 明卽是燈. 此唯有別數而無別義. 若

爾燈亦應明. 明亦應燈. 若此二法. 一者云何

異處. 如手與指掌無差別. 脚手有差別. 手

指掌無差別. 若一者云何言異. 是故不得言

一言異. 此一異義不成. 已答外道尼□子論

師一切法俱竟

問曰. 若提子論師言. 僧□等論師說一切法

一異俱皆有過失. 我若提子不說一切法一

異俱. 如我論中不許此義. 唯許不俱. 是故我

無僧□等過失. 雖然不得說言無不俱. 此義

云何. 答曰. 此義不然. 以無譬喩故. 以無譬喩

者我說. 世諦有如是法. 第一義諦中無如是

相. 是故此成我所說義. 此明何義. 以無彼法

卽無此法無彼法體亦無此法體. 以此法不

成彼法. 彼法不成此法. 以此法畢竟非彼法.

彼法亦畢竟非此法. 以白非疊以疊非白. 以

下     欄

滅不應滅. 以一者卽白是疊疊卽是白. 不爾

者滅是滅. 不滅者不滅. 若爾云何虛妄分別.

彼法是一異俱不俱. 若爾疊亦應非疊非不

疊. 白亦應非白非不白. 以疊卽是疊白卽是

白. 是故疊非疊白非白. 是故非白不得白. 如

是一異俱不俱皆是虛妄分別. 唯有言說無

有實義. 如是我覺因果等義亦如是故. 已答

外道若提子論師一切法不俱竟

提婆菩薩破焚伽經中外道小乘四宗論

提婆菩薩釋楞伽經中外道小乘

涅槃論

提波菩薩造

彼魏北印度三藏菩提流支譯

問曰. 何者外道所謂涅槃

答曰. 外道所說涅槃有二十種. 是諸外道等

虛妄分別. 如是等因能生六道. 如來爲遮是

等邪見故說涅槃因果正義. 何等二十. 一者

小乘外道論師. 二者方論師. 三者風論師.

四者違陀論師. 五者伊□那論師. 六者裸形

外道論師. 七者毘世師論師. 八者苦行論師

九者女人眷屬論師. 十者行苦行論師. 十一

者淨眼論師. 十二者摩陀羅論師. 十三者尼

□子論師十四者僧□論師. 十五者摩醯首

羅論師. 十六者無因論師. 十七者時論. 十

八者服水論師. 十九者口力論師. 二十者本

生安□論師

經數: 一六四○

經名: 提婆菩薩釋楞伽經中外道小乘涅槃論

頁數: 一五七

上       欄

問曰. 何者外道說諸受陰盡如燈火滅種壞

風止名涅槃. 答曰. 第一小乘外道論師說

問曰. 何等外道說方名涅槃. 答曰. 第二外道

方論師說. 最初生諸方. 從諸方生世間人. 從

人生天地. 天地滅沒還入彼處名爲涅槃. 是

故方論師說方是常名涅槃因

問曰. 何等外道說風爲涅槃因. 答曰. 第三外

道風仙□師說. 風能生長命物能殺命物. 風

造萬物能壞萬物. 名風爲涅槃. 是故風仙論

師說風爲常是涅槃因

問曰. 何等外道說梵天是涅槃因. 答曰. 第四

外道圍陀論師說. 從那羅延天臍中生大蓮

華. 從蓮華生梵天祖公. 彼梵天作一切命. 無

命物從梵天口中生. 婆羅門兩臂中生. 刹利

兩□中生. 毘舍從兩脚□生. 首陀一切大

地. 是修福德戒場生一切華草. 以爲供養. 化

作山野禽獸人中□羊驢馬等. 於界場中殺

害供養梵天. 得生彼處名涅槃. 是故違陀論

師說梵天名常是涅槃因

問曰. 何等外道說不見分別見常無常是涅

槃. 答曰. 第五外道伊□那論師眷屬作如是

說. 伊□那論師尊者形相不可見遍一切處.

以無形相而能生諸有命無命一切萬物. 名

爲涅槃. 是故伊□那論師眷屬作如是說. 伊

□那是常名涅槃因

問曰. 何等外道. 分別見種種異相名涅槃. 答

曰第六裸形外道論師說

問曰. 何等外道說見一切法自相同相名涅

槃. 答曰. 第七外道毘世師論師作如是說. 謂

中         欄

地水火風虛空微塵物功德業勝第十種法常

故. 和合而生一切世間知無知物. 從二微塵

次第生一切法. 無彼者無和合者. 無和合者

卽是離散. 散者卽是涅槃. 是故毘世師論師

說. 微塵是常能生一切物. 是涅槃因

問曰. 何等外道說身盡福德盡名爲涅槃. 答

曰. 第八苦行論師說

問曰. 何等外道說自性人命轉變名涅槃

答曰. 第九外道女人眷屬論師說. 摩醯首羅

作八女人. 一名阿提Ｃ. 二名提Ｃ. 三名蘇羅

婆. 四名毘那多. 五名迦毘羅. 六名摩Ｃ. 七

名伊羅. 八名歌頭. 阿提Ｃ生諸天. 提Ｃ作

阿脩羅. 蘇羅婆生諸龍. 毘那多生諸鳥. 迦毘

羅生四足. 摩Ｃ生人. 伊羅生一切穀子. 歌頭

生一切蛇蝎蚊尼蠅蚤□□百足等. 如是知

者名爲涅槃. 是故女人眷屬論師說. 女人是

常名涅槃因

問曰. 何等外道說罪福盡德亦盡故名涅

槃

答曰. 第十外道行苦行論師說

問曰. 何等外道說煩惱盡故依智名涅槃

答曰. 第十一外道淨眼論師作如是說

問曰. 何等外道說見自在天造作衆生名涅

槃

答曰. 第十二外道摩陀羅論師言. 那羅延論

師說. 我造一切物. 我於一切衆生中最勝.

我生一切世間有命無命物. 我是一切山中

大須彌山王. 我是一切水中大海. 我是一切

藥中穀. 我是一切仙人中迦毘羅牟尼. 若人

下      欄

至心以水草華果供養我. 我不失彼人. 彼人

不失我. 摩陀羅論師說. 那羅延論師言. 一切

物從我作生. 還沒彼處名爲涅槃. 是故名常.

是涅槃因

問曰. 何等外道說衆生遞共因生名涅槃

答曰. 第十三外道外道尼□子論師作如是說.

初生一男共一女. 彼二和合能生一切有命

無命等物. 後時離散還沒彼處名爲涅槃. 是

故尼□子論師說. 男女和各生一切物. 名涅

槃因

問曰. 何等外道說證諦道名涅槃因

答曰. 第十四外道僧□論師說. 二十五諦自

性因生諸衆生是涅槃因. 自性是常故從自

性生大. 從大生意. 從意生智. 從智生五分. 從

五分生五知根. 從五知根生五業根. 從五業

根生五大. 是故論中說. 隨何等何等性修行

二十五諦. 如實知從自性生還入自性能離

一切生死得涅槃. 如是從自性生一切衆生.

是故外道僧□說. 自性是常能生諸法. 是涅

槃因

問曰. 何等外道說有作所作而共和合名涅

槃

答曰. 第十五外道摩醯首羅論師作如是說.

果是那羅延所作. 梵天是因. 摩醯首羅一體

三分. 所謂梵天那羅延摩醯首羅. 地是依處.

地主是摩醯首羅天. 於三界中所有一切命

非命物. 皆是摩醯首羅天生. 摩醯首羅身者.

虛空是頭. 地是身. 水是尿. 山是糞. 一切衆生

是腹中□. 風是命. 火是煖. 罪福是業. 是八

經數: 一六四一

經名: 隨相論

頁數: 一五八

上         欄

種是摩醯首羅身. 自在天是生滅因. 一切從

自在天生. 從自在天滅. 名爲涅滅. 是故摩醯

首羅論師說. 自在天常生一切物. 是涅槃因

問曰. 何等外道說一切物自然而生名涅槃.

答曰. 第十六外道無因論師作如是說. 無因

無緣生一切物. 無染因無淨因. 我論中說. 如

棘刺針無人作. 孔雀等種種晝色皆無人作.

自然而有不從因生名爲涅槃. 是故無因論

師說. 自然是常生一切物. 是涅槃因

問曰. 何等外道說諸物皆是時作名涅槃

答曰. 第十七外道時散論師作如是說時熟

一切大. 時作一切物. 時散一切物. 是故我論

中說. 如被百箭射時不到不死. 時到則小草

觸卽死. 一切物時生. 一切物時熟. 一切物時

滅. 時不可過. 是故時論師說. 時是常生一

切物. 名涅槃因

問曰. 何等外道說見有物名涅槃

答曰. 第十八外道服水論師作如是說. 水是

萬物根本. 水能生天地. 生有命無命一切物.

下至阿鼻地獄上至阿迦尼□天. 皆水爲主.

水能生物. 水能壞物. 名爲涅槃. 是故外道服

水論師說. 水是常名涅槃因

問曰. 何等外道說見無物名涅槃因. 答曰. 第

十九外道口力論師說. 虛空是萬物因. 最初

生虛空. 從虛空生風. 從風生火. 從火生煖.

煖生水. □卽陳凌堅作地. 從地生種種藥草.

從種種藥草生五□. 從五□生命. 是故我論

中說. 命者是食後時還沒. 虛空名涅槃. 是故

外道口力論師說. 虛空是常. 名涅般因

中      欄

問曰. 何等□道說見有無物是涅槃因

答曰. 第二十□道本生安□論師說. 本無日

月星辱虛空及地. 唯有大水. 時大安□生如

□子周□金色時熟. 破爲二段. 一段在上作

天. 一段在下作地. 彼二中間生梵天名一切

衆生祖公. 作一切有命無命物. 如是有命無

命等物散沒. 彼處名涅槃. 是故外道安□論

師說. 大安□出生梵天是常. 名涅槃因

提婆菩薩釋楞伽經中外道小乘涅槃論

氏相論一卷

德慧法師造

陳天竺三藏眞諦譯

論中解十六諦

十六諦總問. 爲物有十六. 爲名有十六耶. 答

毘S防夷反S頗S判河反S沙S□爲廣解S師解. 爲物有十六故. 立

十六名. 實有其體故稱物. 經優波提舍S□爲離欲

修善說S師解. 名有十六. 物唯有七苦諦有四. 謂

無常苦空無我. 集滅道三諦各一. 合爲七. 佛

本說優波登舍經. 以解諸義. 佛滅後阿難迦

□延等. 還誦出先時所聞. 以解經中義. 如諸

弟子造論解經. 故名爲經優波提舍. 毘婆沙

復從優波提舍稅中出. 略優波提舍. 旣是傳出

故. 不言經毘婆沙. 今先依前釋屬緣故. 稱無

常有爲法. 無力不能自起. 藉緣方起. 如□孩

小兒不能自起. 藉他扶持方復得起. 所言緣

下     欄

者. 卽是貪愛及業. 必須具此二法. 五陰方得

生. 業能生果. 雖復能生. 若無貪愛愛著應生

處者. 果亦不起. 由如來水等能生□牙. 若

無人功以□子安置地中. 牙終不得生. 未起

貪愛及業時. 果則是無起. 貪愛及業因緣和

合. 果方得生則是有. 業力若盡果則謝滅.

還復成無. 卽是先後. 先後無繫屬於緣故. 言

屬緣故名無常. 逼惱性故名苦. 逼惱有雨種.

一違逆逼惱. 二隨順逼惱. 若於佛弟子. 是違

逆逼惱. 佛弟子於生死中□生怖畏. 經中譬

云. 譬如燒利劍火光耀眼. 入執之在側欲以

相害. 於念念中□生大怖畏. 佛弟子怖畏生

死亦如此. 此下是違逆義. 而生老病死等. □

相逼惱故苦. 若於凡夫是隨順逼惱. 凡夫愛

著生死. 卽是隨順義. 如兄弟二人. 兄甚愛

弟弟□惱兄. 兄雖受惱猶自怖之. 凡夫愛著

生死. 雖復受苦猶愛著之. 故以逼惱性爲苦.

對治我所見故名空. 凡夫執一切法言是我所.

今明一切悉非我所. 爲對治此見故名爲空

對治我見故名無. 我凡夫. 執五陰等以爲我.

今明一切法悉無有我. 爲對治此見故說無

我. S此四是苦諦S次種集諦四名. 種子法道理故名

因能生果是種子法. 具四義. 是其道理. 四義

者. 一種子破則不能生. 如取種子磨之令破.

雖具諸緣不復能生牙. 貪愛等煩惱. 亦是生

果之種子. 若爲道所破. 雖具餘緣不復能生

果. 二陳宿故. 雖具諸緣亦不能生牙. 以種子

經時節久故. 貪愛等生果. 亦復如此. 聲聞六

十大劫修行. 獨覺百大劫修行. 佛三阿僧祇

經數: 一六四一

經名: 隨相論

頁數: 一五九

上     欄

劫修行. 三乘人在未發心之前. 於一闡提位

中起貪愛等煩惱. 煩惱生業. 業所感果. 猶未

受之. 從修行已去多歷時節. 功德智慧旣轉

深廣. 映蔽先因力用衰弱. 雖具餘緣不能生

果. 大有經說. 九十八惑生一煩惱. 皆能生貪.

三失時故. 雖具餘緣則不生牙. 如春種則生

冬則不生. 因失時亦不六生果. 如鴦掘魔

羅. 因無明斷二千命. 死必應入地獄. 而現身

得成阿羅漢. 先所作惡以時差故. 雖具餘緣

不復得生果. 四因緣不具. 雖不破不陳宿不

失時. 亦不生牙. 如地水入功等因緣不具故

不能生牙. 因生果亦爾. 雖未被破未經久時

及失時. 而因緣不具則不能生果. 若衆生作

業能牽生果. 須具三事. 一親近善知識. 二有

信向心. 三作功力惡業. 須三事對此心之. 若

無三事. 因緣不具則不能得果故. 醜陋經云.

若衆生願生人中而作業. 因緣不具故. 乃於

畜生等中受果. 若作惡業應於畜生等中受

生. 因緣不具. 乃於中人受果. 如阿羅漢. 雖具

有諸業. 以斷煩惱盡業. 無煩惱爲伴故. 則

不能牽生. 又如中滅阿那含. 用業已盡. 而

貪愛未盡. 不得受色界生. 生在中陰中. 又如

得初果. 竟起修道所滅煩惱故. 不復得用新

業受生. 世間種子法. 必須具四種道王方得

生牙. 貪愛及業爲種子法亦爾. 必須具四種

道理方能生果. 生果故名因. 問業及煩惱. 何

者正爲種子. 答煩惱爲正. 煩惱生業. 業不

中     欄

能生煩惱. 煩惱是本故. 又有業無煩惱. 必不

能牽生. 有煩惱無業. 由得中陰生

二顯現故名集起. 顯現有兩義. 一貪愛與業

相應. 令果得生. 未生時果. 益常現生時則顯現.

二貪愛能顯於境界. 境界實是鄙惡. 而貪愛

轉心. 謂境界爲好. 卽顯現境界令好. 如一女

人. 三識往觀之. 凡夫見之謂爲可愛之境.

虎狼觀之謂是可食之物. 聖人觀之謂爲骨

藏. 謂爲骨藏. 此是稱境而知. 謂爲可愛可

食. □由貪愛顯現此境故爾. 由貪愛顯現.

應生處境. 於中起染著故. 業得生果. 若無

此二顯現. 果則不得生. 明此兩種顯現. 爲

釋集起義. 外道謂一切法唯有一因生. 言自

在天. 一因生一切物. 今爲破此見. 明衆集

聚方能生果. 雖復衆緣集聚. 若不能令果起.

亦非因義. 集聚而令果起方得生因. 二種顯

現亦集聚義. 亦明令果起義. 故以顯現釋

集起. 如窯師□埴繩水等. 衆緣聚集共生一

甁. 能拔出果令成就故名緣. 因直感果令起.

生則能令果生. 使一期報得具足成就. 次釋

滅諦四名. 五陰盡不生故名滅. 此據果報爲

□. 現在五陰盡. 未來五陰不生故名爲滅. 今

取滅名目無爲體耳. 滅諦自以無爲爲體. 不

取五陰滅. 不生體. 五陰滅不生有三世. 滅

諦體是無爲. 非三世法. 五陰滅不生. 有三世

者. 如舍利弗目□連等五陰. 是過去滅不生.

凡夫五陰則於未來方滅不生. 若現在聖人

五陰. 則是現在滅不生. 無爲法中無五陰. 五

陰不於此中生故. 用盡不生義以目無爲. 又

下      欄

五陰若盡滅不生時. 方證得此無盡故. 以盡

不生義. 目無爲故. 名無爲爲滅. 能滅三火故

名寂靜. 三火有兩種. 一欲瞋癡爲三火. 此

三有三義故名火. 一能燒衆生一切善根. 二

此三煩惱能使心熱. 卽有燒心義. 三能然三

界故名火. 此三煩惱遍三界中. 從六塵六根

六識生. 此煩惱根塵識皆是有流. 由此三煩

惱故. 不得安樂. 三煩惱如火能然. 根塵識如

薪是所燃. 問上界無瞋. 今那得言有瞋耶. 答

凡夫生上界者. 具有見諦煩惱. 在上界非無

之. 但不得起故言無. 今言有者就理爲語. 二

以三苦爲三火. 此三苦能燒衆生. 令不得安

樂. 若欲界則具三苦. 色界則具壞行三苦. 無

色界唯有行苦. 三苦卽是三災. 苦苦是火災.

壞苦是水災. 行苦是風災. 有此二種. 三火則

喧動. 以滅滅此二種三火故名寂靜. 無三[&FFFF]#故

名妙. 三[&FFFF]#者. 謂生老死爲三苦. 此三苦平等

遍三界中故. 偏說此三苦爲三[&FFFF]#. 三界皆有

生故有生苦. 若欲界則有頭白面皺之老. 六

天及色界乃無此老相貌. 亦有改異義. 如采

□始時則分明可愛. 久則采色歇薄. 上界色

身亦有此義. [&FFFF]#名此爲老. 無色界心亦有老.

果報將盡之時. 心用改果. 昔時定心堅固. 將

終定心劣弱. □欲退墮. 故三界皆有老苦. 三

界皆有終盡故. 皆有死苦. 所以名此爲[&FFFF]#者.

凡夫之性□心安樂. 所以修世俗善望得樂

報. 而此三橫災. 使其受苦故. 名三苦盡三[&FFFF]#.

無爲之中無此三[&FFFF]#. 故名爲妙. 問上界生時

自不苦. 何故名爲苦耶. 答未必生苦. 受故名

經數: 一六四一

經名: 隨相論

頁數: 一六○

上        欄

苦. 生是苦本故名爲苦. 無爲不生所以無苦.

生死有生所以有苦. 故名生爲苦. 如地獄是

處所之名. 處實非苦. 但處能生苦故. 名地獄

盡苦. 問生苦三苦中是何苦. 耶答若是苦受

生是苦. 苦若樂受生是壞苦. 捨受生是行苦.

欲界生具有三苦. 色界生具二苦. 謂壞苦行

苦. 無色界唯是行苦. 老苦亦具三苦. 若轉樂

爲苦. 則是苦苦. 若轉苦爲樂. 轉樂爲樂. 則是

壞苦. 轉樂爲捨. 則是行苦. 約三界類. 此死苦

亦具三苦. 類 前可解耳. 問經中說有幾苦耶.

答說有無量苦. 此間所說八苦. 以外分別. 復

有諸苦. 但止說七苦耳. 舊八苦中不說病苦.

說七苦竟. 言壑等餘諸苦. 所以不說病苦者.

病苦唯在欲界人中. 近不遍欲界天中. 故不

說之. 天中所以無病苦者. 病從內外緣生. 外

謂寒熱不平壑飮食不調適故. 致病苦. 內者

或行多令四大弱. 或坐多令四大弱. 四大弱

故成病. 上界外無寒熱不平等飮食不調適

之緣. 內四大旣强. 無有行坐過差之緣故. 不

得有病苦. 顧解亦有病義. 六天作欲事. 或三

日不食. 乃至七日. 不至七日則死. 未死之

前四大弱. 亦得名病苦. 問餘四苦云何. 答五

陰若通三界. 心不得愛別離怨憎會. 此三苦

上二界定無. 以名自住果報. 無有雜住一處

故. 無此三苦. 欲界六天則具有之. 下品諸天

願樂上品不得故生苦. 卽心不得苦. 與阿修

羅□戰. 卽怨憎會苦. □戰不如. 爲阿修羅所

縛所破. 卽愛別離苦. 解脫一切失故西永離.

一切失者. 是因緣果報. 因是煩惱緣是業. 所

中     欄

受五陰是果報. 此三是過失法. 究竟解脫此

三. 非暫時解脫. 故名永離. 問煩惱何故稱因

業爲緣. 答煩惱是種子. 正能牽生故名因. 若

無煩惱雖復有業. 則不能牽生. 若無業有煩

惱. 猶得生中陰. 若煩惱盡業雖得莊嚴果. 終

由煩惱生業故得果. 次釋道諦四名. 於中行

故名道. 凡有兩釋. 一云盡無生智是能行. 戒

定慧是所行. 從苦法智訖道比智. 十二心皆

斷煩惱. 是盡智. 第十三心. 是無生智. 戒有

有流本是有流. 由兩智行之故. 成無流定.

亦天此智有三種. 謂聞思修. 修慧亦有有流

無流. 亦由兩智行之. 故成無流. 盡智行之

者. 苦流智現前. 具八分聖道. 戒定本是有

流. 今爲盡智行之. 故成無流. 盡智有二種.

一是正見. 二是正思惟. 同觀無常而有[&FFFF]#細.

正見細見思惟[&FFFF]#. 而此二互得相生. 若以正

見爲盡智. 亦得言使正見□無流. 終是比盡

智令智慧成無流. 如此明義. 則一時中爲盡

智所行故. 令戒定慧成無流. 以異性故得同

時. 乃至阿羅漢悉如此. 若還以正見望正見.

正思惟望正思惟者. 則不得同時. 必以前正

見使後正見成無流. 正思惟亦爾. 一時中不

得□有. 一性兩法故. 若如此明義. 則異時

明智慧. 爲盡智所行乃至阿羅漢悉如此. 爲

無生智所行. 乃至阿羅漢悉如此此. 爲無生智

行故. 戒定慧成無流者 見諦有後十心. 後十

心屬果. 若須陀洹人. 作十二心觀者. 則是無

生智. 使同時戒定慧及異時慧成無流. 問苦

法見卽是無生智. 何不說之耶. 答苦法見若

下     欄

形待苦法智. 亦得名其作無生智. 若望苦類

智者. 其復爲苦類智. 作本斷上界煩惱. 復屬

盡智. 旣不定. 是無生智故. 悉屬盡智. 唯第

十三心定故. 可說爲無生智. 第二解言. 戒定

慧爲無流心所行成無流故名道. 則以無流

心爲能行. 戒定慧爲所行. 盡無生智是助心

法故. 前解異後釋. 言於中者. 於戒定慧中與

理相應故. 名如者. 若通論則與四相應理相

應故名如. 若別論與不斷不常中道理相應

故名如. 如是得理之智. 若以邪思惟不如破

之. 不能使其成不如故名如

正見所作故名正行. 若聲聞人聞正師說正

敎. 從正聲名生正聞. 正聞生正修. 作如此次

第習學. 名爲所作. 若是獨光及佛. 則從正思

生正修. 無有從正聲名生正聞義. 以此兩乘

根利. 自能思惟得語. 問獨覺及佛. 根本悉經

聞法故. 得生思惟修慧. 何故無正聞生正思

耶. 答宿世非不經聞. 今論卽事. 非是憶昔所

聞乎. 時師作此說. 依此說依此而生思慧.

直端然思惟自得悟理. 聲聞則必依師語思

惟之. 永過度故名出離. 有兩解. 一解言.

由邪思惟故生煩惱. 煩惱生業業生果報. 此

等皆是不正思惟故. 若生無流智慧. 智慧生

戒定等. 皆悉是正. 正與不正相反. 正卽過度

不正. 非暫時過度. 及是永過度. 又一解. 煩惱

是倒. 智慧是不倒. 倒與不倒相反. 不倒永過

度倒. 前解則廣. 後解則略. 故有異用. 前家又

一解十六名言. 非永法性故名無常. 若無爲

法本來是有. 永無有生永無住滅. 有爲法暫